Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 247

10. évfolyam Belépõ tevékenységformák Ritmikus gimnasztika, aerobic. Két sportjátékban a legfontosabb támadási és védekezési megoldások gyakorlása. Megismerkedés a téli sportolási lehetõségeivel legalább a biztonságos megindulás, megállás, irányváltoztatás szintjén a korcsolya, esetleg a sízés sportágban (az idõjárástól, valamint a helyi lehetõségektõl függõen). A túrázás és a tájékozódási futás feladatainak összekapcsolása, a szükséges térképismeret alkalmazása. A küzdõsportok edzésfilozófiájának megismerése és tisztelete, gyakorlási elvei. A biztonsági, egészségi és élettani szabályok betartása. Két úszásnem biztos tudása. (Ha a helyi feltételek nem teszik lehetõvé az úszásoktatást, akkor az asztalitenisz, a tollaslabda vagy egyéb szabadidõsport alapvetõ technikai elemeinek elsajátítása.) A kondicionáló és erõsítõszerek helyes használatának megismerése, saját edzésterv készítése. Témakörök Tartalmak Rendgyakorlatok Sorakozás különbözõ alakzatokban. Figurális menetek, futások. Átmenet járásból futásba és vissza. A tanulók tudatos, fegyelmezett magatartásának kialakítása. Elõkészítés, alapozás, prevenció Gimnasztika: a 9. évfolyam elõírása szerint. Biomechanikailag helyes testtartást biztosító gyakorlatok. Kondicionális alapképességek fejlesztése, erõ, állóképesség, szenzomotoros koordinációs képesség, teljesítõképesség növelése. Munkaártalmakat megelõzõ és ellensúlyozó gyakorlatok. A lábboltozat süllyedését gátló, a talp támasztóizmait, valamint a hosszanti boltozatot erõsítõ gyakorlatok. Légzõ- és relaxációs gyakorlatok. Zenés gimnasztika. Atlétikai jellegû feladatmegoldások Az atlétika egyes ágainak elsajátításához szükséges speciális (cél) gyakorlatok. Futóiskola, szökdelõ-ugróiskola, dobóiskola. A 9. évfolyam anyagának nagyobb hatásfokkal (intenzitás, idõtartam, ismétlésszám) történõ végrehajtása. Futások Gyorsfutás 60-100 m-es távon. Rajtgyakorlatok, álló-, térdelõrajt, rajtversenyek. Fokozófutás, iramfutás. Ugrások Magasugrás: 5-7 lépés nekifutással, választott technikával. A végrehajtás (technika) javítása, különös tekintettel a kitámasztásra, felugrásra és a légmunkára. Magasugróversenyek. Távolugrás: nekifutással guggoló vagy homorító technikával, az elugrás után kifejezett sodródással. Távolugró-versenyek. Dobások Kislabdahajítás: a labda hosszú úton történõ gyorsítása. 5 lépéses, majd lendületszerzéssel való dobóritmus kialakítása. Ívképzés. Dobóversenyek. Súlylökés: oldal felállásból lendületszerzéssel, szökkenéssel (fiúk 4-5 kg-os, lányok 3–4 kg-os súlygolyóval). Elõ– feszített helyzet kialakítása, kétlábtámaszos helyzet. Súlylökõversenyek. Torna jellegû feladatmegoldások A 9. évfolyam anyagának nagyobb hatásfokkal (intenzitás, idõtartam, ismétlésszám) történõ végrehajtása, a kéziszerek, illetve a szerek fokozottabb és tudatosabb felhasználá– sával. Szergyakorlatok Talaj Fellendülés futólagos kézállásból, gurulás elõre állásba. Kézen átfordulás oldalt (mindkét oldalra). Fejen átfordulás. Repülõ gurulóátfordulás. Összefüggõ talajgyakorlat a 9. és 10.évfolyamon tanult elemekbõl. Összekötõ elemekként a fiúk a gimnasztika, a lányok a ritmikus gimnasztika elemeit használják. Szekrényugrás Fiúk hosszában (4-5 rész)felguggolás, leterpesztés, terpeszátugrás. Lányok hosszában (4-5 rész) felguggolás, leterpesztés, keresztben (4-5 rész) zsugorkanyarlati átugrás mindkét oldalra. Korlát (fiúk) Felkarfüggés. Alaplendület felkarfüggésben. Felkarfüggésben lendület, fellendülés elõre támasz terpeszülésbe. Támaszban lendület, vetõdési leugrás. Összefüggõ gyakorlat a 9. és 10. évfolyamon tanult elemek felhasználásával. Gyûrû (fiúk) A 9. évfolyamon tanult elemek gyakorlása. Hátsómérleg kísérletek. Húzódás-tolódás kísérletek. Összefüggõ gyakorlat. Gerenda (lányok) Érintõjárás, hintajárás, hármaslépés. 180 fokos fordulat kétlábonállásban, guggolásban. Különbözõ állások és testhelyzetek. Felugrás mellsõ oldalállásból egy lábátlendítéssel oldal ülõtámaszba egy combon. Leugrás függõleges repülés különbözõ feladatokkal. Összefüggõ gyakorlat a 9. és 10. évfolyamon tanult elemek felhasználásával. Ritmikus gimnasztika Íves és nyújtott kartartások variációi. Törzsdöntés fokozatai, törzsívek elõre és hátra. Lábemelések, láblendítések, fordulatok, futó fordulat egy lábon, keringõlépés. Átugrások egyik lábról a másikra. Testnevelési és sportjátékok A 9. évfolyam anyagának nagyobb hatásfokkal (intenzitás, idõtartam, ismétlésszám) történõ végrehajtása. A 9. évfolyamon választott sportjáték anyagát kell feldolgozni. Kézilabda Támadásban a védelem széthúzása gyors adogatással, lövõcselekkel, résekre helyezkedés, kapott labdával betörés, kapuralövés. Büntetõ dobás. Egyszerû lövõ- és átadáscselek. Kosárlabda A 9. évfolyam elõírásai szerint emberfogásos védekezés. Az 1:1; 2:2 elleni játékban betörések, befutások, dobások kialakítása. Átadások: pattintott, egykezes alsóátadás. Labdavezetés irányváltoztatással. Fektetett dobás futás közben átvett labdával. Játék osztogatóval és kétkosárra. Labdarúgás Támadások a támadás súlypontjának változtatásával rövid és hosszú átadásokkal. Labdavezetés közben irányváltoztatás és megállás a védõtõl való szabadulás szándékával. Belsõ csüdrúgás. Védõk váltása kijátszás esetén. Röplabda Pattintó alkar- vagy kosárérintés, önmagának feldobott labda feladása. Magasívû feladás kosárérintéssel a háló melletti társnak. Ütõmozdulattal átütés talajról, illetve felugrásból, vagy leütés felugrásból. Egyéni sánc. Alsó- vagy felsõnyitás. Röplabdajáték. Természetben ûzhetõ sportok A helyi lehetõségektõl és az idõjárástól függõen szánkózás, korcsolyázás, sízés, jégkorongozás és képességfejlesztõ gyakorlatok. Önvédelmi sportok Küzdõjátékok párokban és csoportosan. Küzdõjátékok szerekkel (bot, medicinlabda stb.), versenyek. Birkózás (fiúk) Fogások térdelésben, hidalás, kimozdítás fekvésbõl. Páros küzdelmek. Úszás A 9. évfolyamon választott úszásnem mellett egy újabb úszásnem technikájának megismerése. A továbbhaladás feltételei Az utasítások tudatos, fegyelmezett végrehajtása. Fejlõdések, szakadozások. Menetsebesség, lépéshossz változtatása. A nagyobb izomcsoportok önálló erõsítése, lazítása, nyújtása. Egészségügyi testnevelés ismerete, gyakorlatok. Sikerélmény elérése futó-, ugró- és dobószámoknál. Talajtornánál a fejen átfordulás kivételével az elemek összefüggõ bemutatása. Szekrényugrásnál a két technikából a tanuló által választott végrehajtása segítségadással. Korláton, gyûrûn néhány elem végrehajtása segítségadással. Két sportjáték szabályos körülmények közötti játékkészsége. Rendszeres sporttevékenység a szabadban. Önvédelmi fogások elsajátítása. “B” változat A magyar nyelv és irodalom, a történelem és társadalomismeret, az idegen nyelv, a matematika, az ének-zene, a rajz és vizuális kultúra, a testnevelés és a sport tantárgyak kerettanterve megegyezik az „A” változat tartalmával. INFORMATIKA 9–10. évfolyam Célok és feladatok Az egyén alapvetõ érdeke, hogy idõben hozzájusson a munkájához és élete alakításához szükséges információkhoz, képes legyen azokat céljának megfelelõen feldolgozni és alkalmazni. Az iskola feladata: felkészíteni a tanulókat a megfelelõ információszerzési, -feldolgozási és -átadási technikákra, valamint megismertetni velük az információkezelés jogi és etikai szabályait. A számítástechnika – beleértve a multimédia- és az internethasználatot is – a könyvtárhasználattal együtt alkotja az informatika tantárgy legfontosabb területeit. Az informatikai nevelés logikusan gondolkodni, problémákat megoldani tanít, és praktikus alkalmazói tudást, készséget és képességet kíván kialakítani, korszerû (számítógépes) informatikai eszközök alkalmazásával. Felkészít a munkára, a mindennapi életre, és valamennyi tantárgy tanulását segíti. Az informatikai nevelés célja annak megmutatása, hogy az információs és kommunikációs technológiák gyors fejlõdése a társadalmat átalakítja, kialakulóban van az információs társadalom, amelyben élni és dolgozni kell. A tantárgy célja a korábban megszerzett informatikai ismeretek rendszerezése, a tanulók érdeklõdésének ébren tartása az informatika iránt, az informatika korábban megismert eszközeinek, módszereinek és fogalmainak stabilizálása, illetve bõvítése, amelyek lehetõvé teszik a tanulók helyes informatikai szemléletének kialakítását, tudásuk, alapkészségeik fejlesztését, készségeik alkalmazását más tantárgyakban és a mindennapi életben. Cél az is, hogy stabilizált informatikai tudásuk és számítógép-alkalmazói készségük alapján informatika tárgyból alapvizsgát tudjanak tenni. Ezen a gyorsan változó, fejlõdõ területen különösen fontos, hogy a tanulókban kialakítsuk informatikai ismereteik folyamatos megújításának igényét. Az eszközök közül sokoldalúságával kiemelkedik a számítógép, amely újszerû probléma-megoldási lehetõségeket biztosít. Hálózatba kapcsolva pedig újfajta kommunikációs lehetõségeket nyújt (például web, csevegés, e-mail). A számítástechnika oktatásának fõ célkitûzései A korszerû alkalmazói készség kialakítása: a számítógépek, az informatikai eszközök lehetõségeit kihasználni tudó tanulók képzése. Önálló munkára nevelés: a számítógép mint a tanuló tevékenységére azonnal reagáló eszköz, lehetõséget teremt az egyéni ütemû tanulásra, a több gyakorlást igénylõ feladatok egyéni feldolgozására. Együttmûködésre nevelés, csoportmunka: a nagyobb számítógépes feladatok megoldása megköveteli a csoportmunkát, a feladatok részekre osztását, a másokkal való kapcsolattartást. Alkotó munkára nevelés: a számítógépes munka végeredménye többnyire egy új produktum lesz. Az informatika társadalomban játszott szerepének felismertetése: az informatika rohamos fejlõdése az egész társadalmat átalakítja, s ebben az állandóan változó világban otthon kell éreznie magát a tanulónak. Informatikai ismeretek rendszeres alkalmazása: az iskolai élet eseményeihez vagy a tantárgyakhoz kapcsolódó feladatok megoldására a tanulók használjanak informatikai eszközöket (dolgozat, elõadás, bemutatás, tantárgyi feladatmegoldás, szervezés, tanulás). Az esztétikai készség fejlesztése: a számítógépes produktum külsõ formájának esztétikus kialakítása. Az informatika etikai és jogi szabályainak megismertetése: tudatosítani a tanulókban az információszerzés, -fe ldolgozás és -felhasználás etikai és jogi szabályait. A könyvtárhasználat oktatásának célkitûzései Felkészítés az információs társadalom kihívásainak fogadására: az információszerzés kibõvülõ lehetõségeinek felhasználására, az információk elérésére, kritikus szelekciójára, feldolgozására és a folyamat értékelésére. A könyvtárra alapozott önmûvelés képességének kialakítása, fejlesztése a könyvtári információs rendszer lehetõségeinek felhasználásával. A forrásokat komplex és alkotó módon alkalmazó tanulási technikák és módszerek kifejlesztése. Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek elsajátíttatásával tudatos, biztos használói magatartás kialakítása. A könyvtárhasználati tudás eszközjellegû beépítése a tanulók tantárgyi képzéséhez, iskolai fejlõdéséhez és a mindennapi problémák megoldásához szükséges információszerzésbe és -feldolgozásba. A forrásfelhasználás etikai szabályainak elsajátíttatása és a normakövetés követelményének elfogadtatása. A különbözõ társadalmi szerepekbe beilleszkedni, azokat szükség szerint változtatni és bennük hasznosan tevékenykedni képes személyek nevelése. Fejlesztési követelmények A tanuló ismerje meg és tartsa be a számítógépes munka szabályait, különös tekintettel a balesetek megelõzésére. A berendezésekkel fegyelmezetten, a használati utasításokat pontosan követve dolgozzon. Legyen tisztában a számítógépes környezet alapvetõ ergonómiai kérdéseivel, az egészségvédelem lehetõségeivel számítógépes munkakörnyezetben. Sajátítsa el a számítógép-kezelés alapjait, mozogjon otthonosan a számítástechnikai környezetben: felhasználói szinten tudja kezelni a számítógépet és perifériáit. Szerezzen tapasztalatokat az informatikai eszközök és információhordozók használatában. Tudjon információt különféle formákban megjeleníteni; legyen képes a különbözõ formákban megjelenõ információt felismerni. Sajátítsa el az önálló tájékozódás, ismeretszerzés alapjait. Legyen képes a számítógéppel való interaktív kapcsolat tartására, tudja alkalmazni az operációs rendszer és a segédprogramok legfontosabb szolgáltatásait. Tartsa be a program- és adatvédelem szabályait. Tudja önállóan használni a hálózatot és annak alapszolgáltatásait. Tudjon kapcsolatot teremteni másokkal a hálózat révén. Ismerje a legalapvetõbb dokumentumformákat, ezeket minta alapján legyen képes megvalósítani, legyen igénye a mondanivaló lényegét tükrözõ esztétikus külalak kialakítására, különbözõ formában való megjelenítésére. Tudjon keresni nyilvántartásokban kézzel, adatbázisokban egyszerû keresõvel. Legyen képes értelmezni a programok által szolgáltatott válaszokat. Segítséggel ismerje fel az adatok közötti összefüggéseket. Ismerje meg az informatika társadalmi szerepét, a programok használatának jogi és etikai alapjait. Értékelje a magyar tudósok szerepét, tevékenységét a világ informatikai kultúrájának fejlõdésében. Legyen tudatában az öncélú és túlzott informatikai eszközhasználat egészségkárosító, személyiségromboló hatásának (pl. számítógép-függõség, videojáték-függõség problémái). Tájékozódjon arról, hogy az iskola szakmai irányultságának megfelelõ szakmákban, milyen szerepe van az informatikai eszközöknek. Igazodjon el a könyvtár tereiben, állományrészeiben, tudja igénybe venni fõbb szolgáltatásait. Igényelje az iskolai könyvtár használatát. Alkalmazza a könyvtárhasználat szabályait, és kövesse a könyvtári viselkedés normáit. Tudjon különbséget tenni az alapvetõ dokumentumtípusok között. Megadott forrásból tudjon információt meríteni. Tudjon egyszerû szótárat, lexikont használni. Az iskolai könyvtár használatán túl szerezzen tapasztalatokat a lakóhelyi közkönyvtárban. Szerezzen tapasztalatokat arról is, hogy az új technológiákon alapuló informatikai eszközök kibõvítik a hagyományos könyvtári tájékozódás kereteit.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes